**Ministru kabineta noteikumu projekta** **“Grozījumi Ministru kabineta 2017.gada 7.marta noteikumos Nr. 135 “Darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” pirmās projektu iesniegumu atlases kārtas īstenošanas noteikumi”” un Ministru kabineta noteikumu projekta “Grozījumi Ministru kabineta 2017.gada 22.augusta noteikumos Nr.495 “Darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” otrās projektu iesniegumu atlases kārtas īstenošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekti paredz Ministru kabineta 2017.gada 7.marta noteikumos Nr.135 “Darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” pirmās projektu iesniegumu atlases kārtas īstenošanas noteikumi” (turpmāk – MK noteikumi Nr. 135) un Ministru kabineta 2017.gada 22.augusta noteikumos Nr. 495 “Darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” otrās projektu iesniegumu atlases kārtas īstenošanas noteikumi” (turpmāk MK noteikumi Nr.495), kopā saukti noteikumu projekts, mērķis ir darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” (turpmāk – 4.3.1.SAM) abu kārtu ietvaros samazināt pieejamo Kohēzijas fonda finansējumu, pamatojoties uz Ministru kabineta 13.09.2019. sēdes protokola Nr.41 1.§ 3.1.apakšpunktu un Ministru kabineta 19.05.2020. sēdes protokola Nr.34 33.§ 2.punktu).  Tiesību akti stāsies spēkā nākamajā dienā pēc to publicēšanas oficiālajā izdevumā “Latvijas Vēstnesis”. |

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | Izdoti saskaņā ar Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 20. panta 13. punktu.  Grozījumi sagatavoti, lai izpildītu Ministru kabineta 2019.gada 13.septembra sēdē (protokols Nr. 41, 1.§, 3.1.6.apakšpunkts) pieņemto lēmumu novirzīt Kohēzijas fonda finansējumu 8 402 185 *euro* apmērā Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta īstenošanai, kā arī lai izpildītu Ministru kabineta 2020.gada 19.maija sēdes protokola Nr.34 41.§ 2.punktā doto uzdevumu novirzīt 2 015 429 *euro* darbības programmai "Izaugsme un nodarbinātība" 3.2.1. specifiskā atbalsta mērķa "Palielināt augstas pievienotās vērtības produktu un pakalpojumu eksporta proporciju" 3.2.1.2. pasākuma "Starptautiskās konkurētspējas veicināšana" (turpmāk – 3.2.1.2.SAM) īstenošanai. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta ārkārtas sēdē 2019.gada 13.septembrī tika pieņemts lēmums 4.3.1.SAM Kohēzijas fonda (turpmāk - KF) finansējumu 8 402 185 *euro* novirzīt Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta īstenošanai (Ministru kabineta 13.09.2019. sēdes protokols Nr.41, 1.§, 3.1.6.apakšpunkts).  Ministru kabineta 2019.gada 11.oktobra sēdē tika skatīts informatīvais ziņojums  “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” (turpmāk – informatīvais ziņojums), kurā vēlreiz tika apstiprināta 4.3.1.SAM rezerves un atlikumu pārdale 8 402 185 *euro* apmērā Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta īstenošanai.  Informatīvā ziņojuma 1.pielikumā “Snieguma rezerves finansējuma un finansējuma atlikumu novirzīšanas priekšlikumi” norādīti priekšlikumi 4.3.1.SAM otrās kārtas daļu no atlikuma un rezervi novirzīt Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta īstenošanai (jauns SM 4.5.1.3.pasākums), bet attiecībā uz 4.3.1.SAM pirmo kārtu norādīts priekšlikums daļu no atlikuma (1 242 315 *euro*) novirzīt Pasažieru vilciena projektam (jauns SM 4.5.1.3.pasākums). Ņemot vērā, ka 4.3.1.SAM otrās kārtas atlikums ir palielinājies, attiecīgi mazāks finansējuma apmērs ir novirzāms no 4.3.1.SAM pirmās kārtas.  4.3.1.SAM pirmās un otrās atlases kārtas pieejamais kopējais KF finansējums šobrīd ir 56 709 701 *euro* un rezerve 3 290 568 *euro* (attiecīgi kopējais KF finansējums ar rezervi ir 60 000 269 *euro*).  4.3.1.SAM pirmās un otrās kārtas ietvaros kopumā noslēgti 98 līgumi par kopējo KF finansējumu 49 195 198 *euro* (dati fiksēti uz 2020.gada 22.maiju).  Ministru kabineta 2017.gada 7.marta noteikumos Nr.135 “Darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” pirmās projektu iesniegumu atlases kārtas īstenošanas noteikumi” (turpmāk – MK noteikumi Nr.135) noteiktais 4.3.1.SAM pirmās atlases kārtas ietvaros pieejamais KF finansējums ir 41 805 775 *euro*. 4.3.1.SAM pirmās atlases kārtas ietvaros atbalstīti 65 projekti par kopējo pieprasīto KF finansējumu 38 194 089 *euro*. Attiecīgi KF finansējuma atlikums ir 3 611 686 *euro*.  Ministru kabineta 2017.gada 22.augusta noteikumos Nr.495 “Darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” otrās projektu iesniegumu atlases kārtas īstenošanas noteikumi” (turpmāk – MK noteikumi Nr.495) noteiktais 4.3.1.SAM otrās atlases kārtas ietvaros kopējais KF finansējums ir 18 194 494 *euro*, t.sk. rezerve 3 290 568 *euro*. 4.3.1.SAM otrās atlases kārtas ietvaros atbalstīti 33 projekti par kopējo pieprasīto KF finansējumu 11 001 109 *euro*. Attiecīgi KF atlikums ir 3 902 817 *euro* un rezerve 3 290 568 *euro* (kopā 7 193 385 *euro*).  Ņemot vērā informatīvajā ziņojumā minēto priekšlikumu un uz 22.05.2020. konstatētos finansējuma atlikumus, no 4.3.1.SAM pirmās kārtas nodalāma daļa no KF atlikuma, t.i., 1 242 315 *euro*, bet no 4.3.1.SAM otrās kārtas nodalāma KF atlikuma daļa un rezerve, t.i., 7 159 870 *euro*. Attiecīgi 4.3.1.SAM abu kārtu ietvaros pieejamais KF finansējums tiek samazināts par 8 402 185 *euro*.  Tāpat arī atsaucoties uz Ministru kabineta sēdē 2020.gada 20.maijā pieņemto lēmumu 4.3.1.SAM KF finansējumu 2 015 429 *euro* novirzīt 3.2.1.2.SAM (Ministru kabineta 19.05.2020. sēdes protokola Nr.34 33.§ 2.punkts).  **Ņemot vērā iepriekš minēto, veikti precizējumi 4.3.1.SAM regulējošajos MK noteikumos:**  **1) MK noteikumos Nr.135 samazināts pieejamais KF finansējums par 3 257 744 *euro* (t.sk. 1 242 315 *euro* novirzāms** **Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta īstenošanai un 2 015 429 *euro* 3.2.1.2.SAM īstenošanai);**  **2) MK noteikumos Nr.495 samazināts pieejamais KF finansējums par 7 159 870 *euro*.**  Ņemot vērā minētās finansējuma pārdales, tika rosinātas izmaiņas darbības programmā “Izaugsme un nodarbinātība”, precizējot 4.3.1.SAM finansējumu un iznākuma rādītājus. Jaunie rādītāji tika aprēķināti pamatojoties uz faktisko situāciju projektu ietvaros, jo tika konstatēts, ka vairākus rādītājus ir iespējams sasniegt daudz lielākā apmērā ar pieejamo KF finansējuma apmēru. Attiecīgi noteikumu projekti paredz precizēt MK noteikumos Nr.135 un MK noteikumos Nr.495 definētos sasniedzamos iznākuma rādītājus, atbilstoši 4.3.1.SAM otrajā kārtā faktiski plānotajiem rādītājiem un 4.3.1.SAM pirmajā kārtā pieejamam KF finansējumam. Noteikumu projektos paredzētie grozījumi neietekmē īstenošanā esošos projektus un tiem nebūs nepieciešams veikt grozījumus, kā arī grozījumi neietekmē projektu sākotnējo mērķu sasniegšanu, Regulas 1303/2013 71.panta 1.punkta c) apakšpunkta izpratnē.  Vienlaicīgi ar grozījumiem MK noteikumu projektos tiek veikts tālāk norādītais:   1. Noteikumu projekts paredz precizēt pirmās un otrās atlases kārtas ietvaros plānotos iznākuma rādītājus, atbilstoši plānotajai situācijai atbalstīto projektu ietvaros, kas neatstāj ietekmi uz jau apstiprinātajiem, īstenošanā esošajiem un pabeigtajiem projektiem. 2. Noteikumu projekti paredz nosacījumus par komercdarbības atbalsta atgūšanu kopā ar procentiem, ja komercdarbības atbalsta saņēmējs ir pārkāpis EK 2014. gada 17. jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014), EK 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013) un Komisijas 2011. gada 20. decembra Lēmumu Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk - EK lēmums Nr.2012/21/ES) prasības, nosakot, ka atbalsta saņēmējam ir pienākums atmaksāt sadarbības iestādei visu projekta ietvaros saņemto nelikumīgo komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai. 3. Projekta iesniedzējs sadarbībā ar vispārējas tautsaimnieciskas nozīmes pakalpojuma pilnvarojuma uzlicēju (pašvaldību) nodrošina EK lēmuma Nr.2012/21/ES 6.pantā noteiktās uzraudzības veikšanas faktu apliecinošas dokumentācijas saglabāšanu un pieejamību saskaņā ar EK lēmuma Nr.2012/21/ES 8.pantā noteikto, tostarp pieejamību Eiropas Savienības struktūrfondu un Kohēzijas fonda vadības un kontroles sistēmā iesaistītajām iestādēm. 4. MK noteikumu Nr.495 35.punkta esošā redakcija nosaka, ka projektā iekļautās aktivitātes īstenojamas 36 mēnešu laikā pēc tam, kad ar Centrālo finanšu un līgumu aģentūru (turpmāk – CFLA) ir noslēgts līgums par projekta īstenošanu, bet ne vēlāk kā līdz 2021.gada 31.decembrim. Ekonomikas ministrija kā par SAM 4.3.1 atbildīgā iestāde no Latvijas Siltumuzņēmumu asociācijas ir saņēmusi informāciju par nepieciešamību pagarināt līguma termiņu, pārsniedzot MK noteikumu Nr.495 35.punktā noteikto ierobežojumu, vairāku būtisku un investīciju un īstenošanas termiņā ietilpīgu projektu ietvaros. Atbalsta saņēmēji ir informējuši par vairākiem faktoriem, kas kavē projektu īstenošanu sākotnēji plānotajā termiņā, t.sk. saistībā ar valstī noteikto ārkārtas situāciju Covid-19 sakarā.   Konstatēti vairāki specifiski faktori, kas raksturīgi tieši siltumapgādes nozarei un ietekmē to, ka nepieciešams ilgāks projektu īstenošanas termiņš, piemēram:  - siltumenerģijas ražošanas specifikas dēļ, būvniecību var veikt tikai vasaras periodā, jo apkures sezonas laikā visi patērētāji jānodrošina ar siltumenerģiju;  - pirms iekārtu pieņemšanas ekspluatācijā ir nepieciešamas veikt iekārtu testēšanu apkures sezonas laikā.  Ņemot vērā minēto, secinām, ka, lai netiktu apdraudēta projektu ieviešana, un KF finansējuma investēšana, ir nepieciešams veikt grozījumus MK noteikumu Nr.495 35.punktā un pagarināt atļauto projektu īstenošanas ilgumu. Ņemot vērā atbalsta saņēmēju sniegtās prognozes par projektu izpildes ilgumu, secināts, ka atļauto projektu īstenošanas ilgumu nepieciešams pagarināt par vienu gadu, t.i., noteikt, ka projektu iesniegumos iekļautās aktivitātes īstenojamas ne ilgāk kā līdz 2022.gada 31.decembrim.  Ņemot vērā, ka noteikumu projekts paredz projektu īstenošanas termiņu par gadu ilgāk, nekā sākotnēji norādīts, Ekonomikas ministrija vienlaikus ar noteikumu projektu virzīs izskatīšanai valdībā arī Ministru kabineta protokollēmumu, kurā noteikts, ka Sadarbības iestāde SAM 4.3.1 otrās kārtas ietvaros var pagarināt projekta īstenošanas termiņu par laiku, kas pārsniedz sešu mēnešu termiņu, ja termiņa pagarinājums ir pamatots.   1. Noteikumu projektos iekļauts punkts (MK noteikumu Nr.135 50.4 punkts un MK noteikumu Nr.495 55.4 punkts), kas nosaka, ka atbalsta saņēmējam jāiesniedz visa informācija par plānoto vai piešķirto atbalstu par tām pašām attiecināmajām izmaksām (norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu), lai atbalsta sniedzējs spētu pārliecināsies par kumulācijas normu korektu izpildi no atbalsta pretendenta/saņēmēja puses. 2. Lai novērstu risku, ka vairāki projekti varētu netikt īstenoti finansējuma trūkuma dēļ, jo tiem nav bijusi iespēja pārkvalificēt piešķirto atbalsta shēmu, tiek veikti grozījumi MK noteikumu Nr.135 57.punktā un MK noteikumu Nr.495 62.punktā, paredzot, ka abu kārtu ietvaros nav noteikts konkrēts termiņš, kādā centralizētās siltumapgādes pakalpojuma sniedzējs, kuram uzticēts sniegt pakalpojumus ar vispārēju tautsaimniecisku nozīmi, var lūgt sadarbības iestādi pārkvalificēt atlases kārtas ietvaros sniegto valsts atbalsta shēmu. |
| 3. Projekta izstrādē iesaistītās institūcijas un publikas personas kapitālsabiedrības | Ekonomikas ministrija |
| 4. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Siltumenerģijas lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot ietekmi uz administratīvajām procedūrām un to izmaksām, nav identificēts administratīvā sloga palielinājums ne atbalsta saņēmējiem, ne Eiropas Savienības fondu vadībā iesaistītajām institūcijām.  Noteikumu projekts paredz pozitīvu ietekmi uz tautsaimniecību, jo, pārdalot finansējumu pasažieru vilciena projekta īstenošanai, saskaņā ar Ministru kabineta 13.09.2019. sēdes protokola Nr.41, 1.§ 3.1.apakšpunktu, tiek samazināta ietekme uz vispārējās valdības budžeta bilanci 2022.gadā. |
| 3. | Administratīvo izmaksu monetārs novērtējums | ES fondu administrēšanas izmaksas sadarbības iestādei un atbildīgajai iestādei tiek segtas no Eiropas Savienības struktūrfondu un Kohēzijas fonda 2014.-2020.gada plānošanas perioda tehniskās palīdzības projekta līdzekļiem.  Projekts neparedz ietekmi uz administratīvajām izmaksām. |
| 4. | Atbilstības izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 37 877 064 | -10 417 614 | 11 332 096 | 0 | 0 |  | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 37 877 064 | -10 417 614 | 11 332 096 | 0 | 0 |  | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 37 877 064 | -10 417 614 | 11 332 096 | 0 | 0 | 0 | 0 |
| 2.1. valsts pamatbudžets | 37 877 064 | -10 417 614 | 11 332 096 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ar iepriekš veiktajām prognozēm iespējams iepazīties 4.3.1.SAM regulējošo Ministru kabineta noteikumu iepriekš veikto grozījumu anotācijā[[1]](#footnote-1).  MK noteikumos Nr.135 samazināts pieejamais KF finansējums par 3 257 744 *euro*, bet MK noteikumos Nr.495 samazināts pieejamais KF finansējums par 7 159 870 *euro* (3 869 302 *euro* KF atlikums un 3 290 568 *euro* KF rezerve). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | 4.3.1.SAM abu kārtu ietvaros samazinātais Kohēzijas fonda finansējumu kopumā par 10 417 614 *euro* novirzāms Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta īstenošanai un 3.2.1.2.SAM īstenošanai. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |  |  |
| --- | --- | --- |
| |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Noteikumu projekts šo jomu neskar | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās tīmekļa vietnē publicē informāciju par noteikumu projektu un par tā virzību. |
| 2. | Sabiedrības līdzdalība projekta izstrādē | 2019.gada 2.decembrī noteikumu projekts ir publicēts Ekonomikas ministrijas tīmekļa vietnē, sabiedrībai ir dota iespēja informēt par iebildumiem un priekšlikumiem, ja tādi rodas. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

**Ekonomikas ministrs J. Vitenbergs**

**Valsts sekretārs E.Valantis**

Baiba Ligere; 67013104

Baiba Ligere@em.gov.lv

1. Ministru kabineta 2019. gada 11. jūnija noteikumi Nr. 242 "Grozījumi Ministru kabineta 2017. gada 7. marta noteikumos Nr. 135 "Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" pirmās projektu iesniegumu atlases kārtas īstenošanas noteikumi"". https://likumi.lv/ta/id/307489 [↑](#footnote-ref-1)